RAPORTUL AUDITORULUI EXTERN PRIVIND CONTURILE CURȚII DE CONTURI PENTRU EXERCIȚIUL FINANCIAR 2010

2011/C 267/01

NOTĂ CĂTRE CITITORI

Fără a aduce atingere dispozițiilor articolului 287 din Tratatul privind funcționarea Uniunii Europene, care conferă Curții de Conturi responsabilitatea cu privire la activitatea de audit al tuturor veniturilor și cheltuielilor Uniunii, și fără a aduce atingere dispozițiilor articolului 319 din același tratat, referitoare la acordarea descărcării de gestiune, Curtea de Conturi dispune verificarea conturilor sale de venituri și de cheltuieli de către un auditor extern, în fiecare an de la încheierea exercițiului financiar 1987.

Rapoartele pe care le-a întocmit auditorul extern al Curții de Conturi pentru conturile Curții aferente exercițiilor financiare 1987-1991 au fost transmise doar președintelui Comisiei pentru control bugetar a Parlamentului European.

Ca urmare a deciziei adoptate de membrii Curții de Conturi în cadrul ședinței acestora din 8 iulie 1993, rapoartele auditorului extern se publică în prezent în Jurnalul Oficial al Uniunii Europene, primul raport publicat în Jurnalul Oficial fiind cel cu privire la exercițiul financiar 1992.

SITUAȚII FINANCIARE PENTRU EXERCIȚIUL ÎNCHEIAT LA 31 DECEMBRIE 2010

CUPRINS

CONTURILE ANUALE

Raportul auditorului independent

Bilanțul la 31 decembrie 2010

Contul rezultatului economic pentru exercițiul încheiat la 31 decembrie 2010

Tabelul fluxurilor de numerar pentru exercițiul încheiat la 31 decembrie 2010

Situația modificărilor de capital pentru exercițiul încheiat la 31 decembrie 2010

Politicile contabile și notele la situațiile financiare

1. Aspecte generale

2. Principalele politici contabile și prezentarea situațiilor financiare

3. Note la bilanț

4. Note la contul rezultatului economic

5. Elemente extrabilanțiere

Informații bugetare privind exercițiul financiar 2010

Raportul de asigurare independent

Raportul auditorului independent

Către conducerea

Curții de Conturi Europene

Am efectuat auditul situațiilor financiare, anexate la prezentul document, ale Curții de Conturi Europene, situații care cuprind bilanțul la 31 decembrie 2010, contul rezultatului economic, situația modificărilor de capital și tabelul fluxurilor de numerar pentru exercițiul încheiat la această dată, precum și un rezumat al principalelor politici contabile și alte note explicative; situațiile figurează la paginile 4-15.

Responsabilitatea conducerii în ceea ce privește situațiile financiare

Conducerea Curții de Conturi Europene este responsabilă de întocmirea și de prezentarea fidelă a acestor situații financiare în conformitate cu Regulamentul (CE, Euratom) nr. 1605/2002 al Consiliului din 25 iunie 2002, cu Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a respectivului regulament al Consiliului și cu normele contabile ale Uniunii Europene. Conducerea are, de asemenea, responsabilitatea de a aplica mecanismele de control intern a căror utilizare o consideră necesară pentru întocmirea unor situații financiare care să nu fie afectate de denaturări semnificative, fie cauzate de fraudă, fie cauzate de eroare.

Responsabilitatea auditorului (Réviseur d’entreprises agréé)

Responsabilitatea noastră este de a exprima o opinie cu privire la aceste situații financiare, pe baza auditului pe care l-am desfășurat. Auditul nostru a fost efectuat în conformitate cu Standardele internaționale de audit, astfel cum au fost adoptate acestea pentru Luxemburg de Commission de surveillance du secteur financier (Comisia de Supraveghere a Sectorului Financiar). Aceste standarde necesită din partea noastră respectarea obligațiilor deontologice, precum și planificarea și efectuarea auditului astfel încât să obținem o asigurare rezonabilă conform căreia situațiile financiare nu conțin denaturări semnificative.

Un audit implică efectuarea unor proceduri în vederea obținerii de probe de audit privind sumele și informațiile furnizate în situațiile financiare. Alegerea procedurilor de audit depinde de raționamentul auditorului, inclusiv de evaluarea riscului ca situațiile financiare să conțină denaturări semnificative, fie cauzate de fraudă, fie cauzate de eroare. În cadrul acestor evaluări ale riscului, auditorul analizează controlul intern referitor la întocmirea și prezentarea fidelă a situațiilor financiare de către entitatea respectivă, scopul fiind însă acela de a defini proceduri de audit corespunzătoare în raport cu circumstanțele, și nu de a exprima o opinie cu privire la eficacitatea controlului intern al entității. Auditul include, în egală măsură, aprecierea caracterului adecvat al politicilor contabile utilizate și a caracterului rezonabil al estimărilor contabile elaborate de conducere, precum și evaluarea prezentării globale a situațiilor financiare.

Considerăm că probele de audit pe care le-am obținut sunt suficiente și adecvate pentru a sta la baza opiniei noastre de audit.

Opinia

În opinia noastră, situațiile financiare oferă o imagine fidelă și reală a poziției financiare a Curții de Conturi Europene la 31 decembrie 2010, precum și a fluxurilor sale de numerar pentru exercițiul încheiat la această dată, în conformitate cu Regulamentul (CE, Euratom) nr. 1605/2002 al Consiliului din 25 iunie 2002, cu Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a respectivului regulament al Consiliului și cu normele contabile ale Uniunii Europene.

Luxemburg, 16 iunie 2011 PricewaterhouseCoopers SARL Reprezentată de Marianne WEYDERT

Bilanțul la 31 decembrie 2010

(euro) Activ Nota 31 decembrie 2010 31 decembrie 2009 Imobilizări necorporale 3.1. 479 144 401 216 Imobilizări corporale 3.2. 37 919 629 36 554 342 Creanțe pe termen lung 25 525 Total active imobilizate 38 398 798 36 956 083 Creanțe pe termen scurt 3.3. 531 239 965 208 Numerar și echivalente de numerar 3.4. 55 267 786 1 527 466 Total active circulante 55 799 025 2 492 674 Total activ 94 197 823 39 448 757





(euro) Pasiv Nota 31 decembrie 2010 31 decembrie 2009 Deficit acumulat –24 068 815 –22 012 092 Rezultatul economic al exercițiului – profit+/pierdere– 57 113 695 –2 056 723 Capital 33 044 880 –24 068 815 Beneficiile angajaților 3.5. 53 317 385 56 663 864 Alte datorii pe termen lung 3.6. 175 000 175 000 Total datorii pe termen lung 53 492 385 56 838 864 Provizioane pentru riscuri și cheltuieli 3.7. — 650 000 Datorii pe termen scurt 3.8. 7 660 558 6 028 708 Total datorii pe termen scurt 7 660 558 6 678 708 Total pasiv 94 197 823 39 448 757

Notele însoțitoare de la paginile 8-15 constituie parte integrantă din prezentele situații financiare.

Contul rezultatului economic pentru exercițiul încheiat la 31 decembrie 2010

(euro) Nota 2010 2009 Fonduri transferate de la Comisie către alte instituții 4.1. 164 602 733 104 484 524 Venituri din operațiuni administrative 4.2. 18 583 069 18 622 118 Alte venituri din exploatare 4.3. 14 279 164 861 Total venituri din exploatare 183 200 081 123 271 503 Cheltuieli cu personalul 4.5. – 100 326 863 –92 264 980 Cheltuieli legate de imobilizări 3.1. - 3.2. & 4.6. –3 005 731 –3 393 154 Alte cheltuieli administrative 4.7. –23 109 833 –22 890 737 Cheltuieli operaționale –29 665 – 102 110 Total cheltuieli de exploatare – 126 472 092 – 118 650 981 Excedent/(deficit) din activități de exploatare 56 727 989 4 620 522 Venituri din operațiuni financiare 4.8. 53 017 59 266 Cheltuieli cu operațiuni financiare 4.9. –15 044 –15 125 Mișcări în sumele aferente pensiilor (– cheltuieli, + venituri) 3.5. & 4.10. 347 733 –6 721 386 Excedent/(deficit) din alte activități decât cele de exploatare 385 706 –6 677 245 Rezultatul economic al exercițiului 57 113 695 –2 056 723

Notele însoțitoare de la paginile 8-15 constituie parte integrantă din prezentele situații financiare.

Tabelul fluxurilor de numerar pentru exercițiul încheiat la 31 decembrie 2010

(euro) 2010 2009 Rezultatul economic al exercițiului 57 113 695 –2 056 723 Activități de exploatare – ajustări Amortizare (imobilizări necorporale) 215 031 184 798 Amortizare (imobilizări corporale) 2 780 834 3 206 079 Creșterea/(scăderea) provizioanelor pentru riscuri și cheltuieli – 650 000 650 000 Creșterea/(scăderea) reducerilor de valoare pentru datorii incerte — –1 790 (Creșterea)/scăderea creanțelor pe termen lung 500 — (Creșterea)/scăderea creanțelor pe termen scurt 441 676 492 568 (Creșterea)/scăderea creanțelor față de entitățile UE –7 707 – 205 Creșterea/(scăderea) „altor datorii pe termen lung” — — Creșterea/(scăderea) datoriilor pe termen scurt 1 616 394 –1 629 818 Creșterea/(scăderea) datoriilor legate de entitățile UE 15 456 –88 476 Fluxul net de numerar din activități de exploatare 61 525 879 756 433 Fluxuri de numerar din activități de investiții Achiziții de imobilizări corporale și necorporale (–) –4 448 946 –4 850 333 Încasări din imobilizări corporale și necorporale (+) — — (Câștiguri)/pierderi din vânzări de imobilizări corporale 9 866 2 275 Fluxul net de numerar din activități de investiții –4 439 080 –4 848 058 Creșterea/(scăderea) beneficiilor angajaților –3 346 479 4 130 466 Creșterea/(scăderea) netă a numerarului și a echivalentelor de numerar 53 740 320 38 841 Numerar și echivalente de numerar la începutul perioadei 1 527 466 1 488 625 Numerar și echivalente de numerar la sfârșitul perioadei 55 267 786 1 527 466

Notele însoțitoare de la paginile 8-15 constituie parte integrantă din prezentele situații financiare.

Situația modificărilor de capital pentru exercițiul încheiat la 31 decembrie 2010

(euro) Capital Deficit acumulat Rezultatul economic al exercițiului Capital (total) Sold la 31 decembrie 2009 –22 012 092 –2 056 723 –24 068 815 Repartizarea rezultatului economic al exercițiului precedent –2 056 723 2 056 723 — Rezultatul economic al exercițiului 57 113 695 57 113 695 Sold la 31 decembrie 2010 –24 068 815 57 113 695 33 044 880

Notele însoțitoare de la paginile 8-15 constituie parte integrantă din prezentele situații financiare.

Politicile contabile și notele la situațiile financiare

1. Aspecte generale

Curtea de Conturi Europeană (denumită în continuare „Curtea”) a fost instituită prin Tratatul de la Bruxelles din 22 iulie 1975 și a început să funcționeze ca organism de audit extern al Uniunii în octombrie 1977, având sediul la Luxemburg.

Misiunea Curții de Conturi Europene

Curtea de Conturi Europeană este instituția Uniunii Europene instituită prin tratat cu scopul de a efectua auditul finanțelor UE. În calitate de auditor extern al Uniunii Europene, Curtea contribuie la îmbunătățirea gestiunii financiare a UE și joacă rolul de gardian independent al intereselor financiare ale cetățenilor Uniunii.

Curtea furnizează servicii de audit prin intermediul cărora evaluează colectarea și utilizarea fondurilor UE. Curtea examinează dacă operațiunile financiare au fost corect înregistrate și prezentate, dacă au fost executate cu respectarea legilor și a reglementărilor și dacă au fost gestionate cu respectarea principiilor de economicitate, eficiență și eficacitate. Curtea își face cunoscute rezultatele auditurilor în rapoarte clare, relevante și obiective. De asemenea, Curtea emite avize cu privire la diverse aspecte vizând gestiunea financiară.

Curtea promovează darea de seamă pentru actul de gestiune, precum și transparența și sprijină Parlamentul European și Consiliul în exercitarea competențelor acestora de control al execuției bugetului UE, în special în cadrul procedurii de descărcare de gestiune. Curtea se angajează să fie o organizație eficientă, aflată în fruntea progreselor din domeniul auditului finanțelor publice și din cel al administrației publice.

Exercițiul financiar al Curții se derulează între 1 ianuarie și 31 decembrie.

2. Principalele politici contabile și prezentarea situațiilor financiare

2.1. Baza modalității de prezentare

Conturile Curții se întocmesc în conformitate cu dispozițiile Regulamentului (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene și în conformitate cu dispozițiile Regulamentului (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a respectivului regulament financiar al Consiliului.

Situațiile financiare se întocmesc în conformitate cu normele contabile ale Uniunii Europene (normele contabile ale Comisiei Europene), care derivă din Standardele internaționale de contabilitate pentru sectorul public (International Public Sector Accounting Standards – IPSAS). Aceste norme contabile se adoptă de către contabilul Comisiei, după consultarea celorlalte instituții.

2.2. Stabilirea valorii soldurilor în valută și a operațiunilor în valută

Operațiunile în valută se convertesc în euro aplicând cursul de schimb în vigoare la data efectuării operațiunii.

Câștigurile și pierderile generate din diferențe de curs valutar, în urma decontării operațiunilor în valută și a conversiei la cursurile de schimb de la sfârșitul exercițiului a activelor și a pasivelor monetare denominate în valută, sunt recunoscute în contul rezultatului economic.

Soldurile de la sfârșitul exercițiului ale activelor și ale pasivelor monetare denominate în valută sunt convertite în euro pe baza cursurilor de schimb aplicabile la 31 decembrie.

2.3. Imobilizările necorporale și corporale

Imobilizările necorporale și corporale sunt prezentate la costul lor istoric minus sumele aferente amortizărilor și pierderii de valoare. Elementele cu o valoare mai mică de 420 de euro sunt contabilizate drept cheltuieli în cursul exercițiului în care au fost achiziționate. Activele care au fost livrate în cursul exercițiului financiar, dar care nu au fost plătite până la încheierea exercițiului se raportează cu mențiunea „în construcție”; constituie active în construcție și proiectele imobiliare majore aflate încă în derulare la sfârșitul exercițiului.

Amortizarea se calculează utilizând metoda liniară pe parcursul duratei de viață utile estimate, începând cu luna de achiziție, după cum urmează:

Necorporale (licențe pentru programe informatice) 4 ani Imobile 25 de ani sau durata de viață utilă preconizată Instalații, mașini, utilaje 4, 8 ani Mobilier și parc de autovehicule 4, 8, 10 ani Echipamente informatice 4 ani Echipamente/accesorii instalate în vederea amenajării imobilelor închiriate durata închirierii Alte instalații fixe și accesorii 4, 6, 8 ani

Activele „în construcție” nu fac obiectul amortizării, întrucât aceste active nu sunt încă disponibile în vederea utilizării.

După implementarea normelor contabile ale Comisiei Europene, contabilul Comisiei a aprobat acordarea unei exceptări temporare legate de norma contabilă nr. 6 a Comisiei și de necapitalizarea activelor necorporale generate intern. Perioada aferentă exceptării s-a încheiat la 31 decembrie 2009, astfel că, de la 1 ianuarie 2010, activele necorporale generate intern trebuie capitalizate în conformitate cu Standardul internațional de audit 38 (IAS 38) și cu standardul IPSAS 31. Costurile de cercetare și costurile necapitalizate de dezvoltare sunt calculate la costurile medii de personal.

2.4. Beneficiile angajaților

Beneficiile angajaților reprezintă drepturile viitoare la pensie ale membrilor Curții. În conformitate cu articolul 19 din Regulamentul (CE, Euratom, CECO) nr. 2290/77 al Consiliului din 18 octombrie 1977 de stabilire a regimului financiar al membrilor Curții de Conturi (JO L 268, 20.10.1977, p. 1), prestațiile prevăzute de acest sistem de pensii sunt înscrise în bugetul Uniunii, statele membre garantând în mod colectiv plata lor.

Datoria aferentă acestor obligații viitoare de plată a pensiilor este contabilizată și prezentată în conformitate cu norma contabilă nr. 12 a Comisiei Europene, intitulată „Beneficiile angajaților”. Metodologia de calcul a acestei datorii ține cont de caracteristicile sistemului de pensii, urmând norma contabilă IPSAS 25.

Potrivit IPSAS 25, costul beneficiilor care se acordă după încetarea activității angajaților trebuie să fie evaluat în prezent (adică la data la care membrul își dobândește drepturile la pensie). Angajamentul actuarial se determină în manieră continuă, ținând cont atât de beneficiile promise din cursul duratei de viață activă, cât și de creșterea previzibilă a salariilor. Metoda de evaluare actuarială utilizată la calculul acestei datorii este „metoda factorului de credit proiectat”.

Din datorie se scade suma estimată a impozitelor care se vor aplica plăților viitoare de pensii, deoarece aceste impozite revin în bugetul UE cu titlu de venituri.

Datoria aferentă pensiilor este recalculată în fiecare an la data raportării financiare. În contul rezultatului economic, cheltuielile din exercițiul în cauză aferente pensiilor constau în pensiile plătite în cursul exercițiului și în ajustarea de la sfârșitul exercițiului a datoriei aferente pensiilor, ambele fiind luate în considerare la valoarea netă după impozitare. Câștigurile și pierderile actuariale sunt recunoscute în contul rezultatului economic.

În ceea ce privește eventualele „active ale planului” (active ale sistemului de pensii), Uniunea Europeană nu deține în prezent active destinate să finanțeze angajamente privind pensiile.

2.5. Provizioanele pentru riscuri și cheltuieli

Provizioanele pentru riscuri și cheltuieli sunt destinate acoperirii pierderilor sau a datoriilor a căror natură este clar definită și care, la data închiderii bilanțului, sunt fie probabile, fie certe, dar în privința cărora nu sunt determinate valoarea sau data la care urmează să survină.

2.6. Recunoașterea cheltuielilor

Operațiunile și evenimentele sunt recunoscute în situațiile financiare în perioada căreia îi corespund. La sfârșitul perioadei contabile, cheltuielile angajate sunt recunoscute luând ca bază volumul de bunuri livrate sau de servicii furnizate.

În schimb, unele plăți efectuate în cursul exercițiului curent corespund unor perioade ulterioare și sunt identificate ca fiind cheltuieli în avans, care trebuie incluse în perioada ulterioară (perioadele ulterioare).

Calculul la sfârșitul exercițiului al cheltuielilor angajate și al cheltuielilor în avans este cunoscut sub denumirea de separare a exercițiilor, pentru care s-au instituit o metodologie și orientări practice detaliate.

3. Note la bilanț

3.1. Imobilizările necorporale

Mișcările în sumele aferente imobilizărilor necorporale în cursul exercițiului 2010 au fost după cum urmează:

(euro) Valoarea contabilă brută la 1 ianuarie 2010 Achiziții Cesiuni Valoarea contabilă brută la 31 decembrie 2010 Amortizare acumulată la 31 decembrie 2010 Valoarea contabilă netă la 31 decembrie 2010 Alte programe informatice 798 102 292 959 — 1 091 061 – 611 917 479 144 Total 798 102 292 959 — 1 091 061 – 611 917 479 144

În 2010 nu au trebuit recunoscute imobilizări necorporale generate intern.

Următoarele sume au fost recunoscute cu titlul de cheltuieli:

(euro) 2010 Costuri de cercetare 349 850 Costuri necapitalizate de dezvoltare 1 985 750

Aceste două sume se încadrează la „alte cheltuieli administrative” și, respectiv, la „cheltuieli cu personalul”.

3.2. Imobilizările corporale

Mișcările în sumele aferente imobilizărilor corporale în cursul exercițiului 2010 au fost după cum urmează:

(euro) Valoarea contabilă brută la 1 ianuarie 2010 Achiziții Cesiuni și reclasificări Valoarea contabilă brută la 31 decembrie 2010 Amortizare acumulată la 31 decembrie 2010 Valoarea contabilă netă la 31 decembrie 2010 Terenuri 776 630 — — 776 630 — 776 630 Imobile 53 474 631 61 168 4 452 077 57 987 876 –28 275 576 29 712 300 Instalații și echipamente 196 329 18 378 –1 887 212 820 – 133 326 79 494 Echipamente informatice 4 694 988 382 255 –1 048 957 4 028 286 –3 138 312 889 974 Mobilier și autovehicule 2 083 199 152 677 – 165 812 2 070 064 –1 293 963 776 101 Alte instalații fixe și accesorii 1 980 516 23 242 – 125 781 1 877 977 –1 761 769 116 208 Active „în construcție” 6 502 732 3 518 267 –4 452 077 5 568 922 — 5 568 922 Total 69 709 025 4 155 987 –1 342 437 72 522 575 –34 602 946 37 919 629

„Activele «în construcție» ” sunt active parțial livrate sau active livrate, dar nefacturate încă la sfârșitul exercițiului; acestea includ proiectele imobiliare majore aflate încă în derulare la sfârșitul exercițiului. La recepția activelor și la primirea facturii, activele respective sunt reclasificate, fiind înscrise la rubrica care le revine.

Activele „în construcție” se ridicau la valoarea de 5 568 922 de euro la data de 31 decembrie 2010; aceste active vizează lucrări de construcții demarate în 2010 în vederea ridicării imobilului K3. În acest exercițiu, lucrările efectuate pentru imobilul K1 în vederea asigurării standardelor de sănătate și securitate (4 452 077 de euro) au fost transferate de la „Active în construcție” la rubrica „Clădiri”.

3.3. Creanțele pe termen scurt

(euro) 31 decembrie 2010 31 decembrie 2009 Creanțe curente datorate în principal transferului de către personal al unor drepturi de pensie naționale 27 286 398 142 Creanțe diverse legate în principal de statul de plată și de avansuri pentru misiuni 131 388 367 360 Cheltuieli în avans pentru chiriile imobilelor și contractele IT 288 122 197 446 Venituri angajate/cheltuieli în avans – entități UE 74 476 0 Creanțe față de entitățile UE 9 967 2 260 Total 531 239 965 208

3.4. Numerarul și echivalentele de numerar

(euro) 31 decembrie 2010 31 decembrie 2009 Casa 1 000 1 000 Cont curent la bancă 3 152 174 1 526 466 Cont fiduciar 52 114 612 0 Total 55 267 786 1 527 466

La data de 27 ianuarie 2010, Curtea de Conturi Europeană a deschis un cont fiduciar încredințat instituției financiare Banque et caisse d’épargne de l’état din Luxemburg. Acest cont fiduciar reprezintă instrumentul prin intermediul căruia Curtea de Conturi Europeană gestionează bugetul acordat de autoritatea bugetară în vederea realizării proiectului imobiliar K3 (a se vedea punctul 5.3).

Contul fiduciar este utilizat de Curtea de Conturi Europeană doar în anumite condiții, indicate în contractul încheiat cu instituția financiară Banque et caisse d’épargne de l’état din Luxemburg.

Beneficiarul exclusiv al plăților efectuate din acest cont fiduciar este contul bancar operațional al consorțiului care îndeplinește rolul de manager de proiect. Acest cont operațional este utilizat exclusiv de către managerul de proiect, pentru plata facturilor emise de societățile de construcții. Transferul inițial efectuat către contul fiduciar a fost în valoare de 52 107 202,11 euro, la care se adaugă dobânzi încasate în valoare de 7 410,25 euro.

3.5. Beneficiile angajaților

Datoria aferentă obligațiilor viitoare de plată a pensiilor se calculează scăzând impozitele care se vor recupera la plățile viitoare de pensii (a se vedea, de asemenea, punctul 2.4).

(euro) 31 decembrie 2010 31 decembrie 2009 Valoarea brută 65 315 919 68 741 798 Cota de impozitare (%) 18,37 17,57 Impozite 11 998 534 12 077 934 Valoarea netă după impozitare 53 317 385 56 663 864 Variația datoriei nete privind pensiile –3 346 479 4 130 466

Planul de pensii rezervat membrilor este un plan de beneficii determinate. În cazul în speță, beneficiile determinate sunt următoarele:

— indemnizația tranzitorie (care se plătește la încheierea mandatului, pe trei ani);

— pensia pentru limită de vârstă;

— pensia sau prestația de invaliditate;

— pensia de urmaș (care se plătește după decesul membrului, fie că acest eveniment survine după pensionare, fie că survine înainte de pensionare).

Categoriile de beneficiari pentru care este necesar să se calculeze datoria sunt:

— membrii activi;

— membrii neactivi care primesc o indemnizație tranzitorie;

— membrii neactivi, după expirarea perioadei de tranziție (pensie amânată);

— membrii pensionați;

— persoanele cu invaliditate permanentă;

— persoanele cu invaliditate temporară;

— soții supraviețuitori;

— orfanii.

Calculul datoriei este efectuat de Eurostat, care beneficiază de ajutorul unui expert independent în ceea ce privește aplicarea metodologiei și definirea ipotezelor actuariale aferente.

Pentru evaluarea datoriei privind pensiile, este necesară utilizarea unor variabile legate de aspecte economice și demografice. Valorile care se atribuie acestor variabile se pot baza pe colectarea de informații, pot fi rezultatul unor estimări sau pot chiar să fie stabilite în mod arbitrar.

Printre principalele ipoteze actuariale utilizate s-au numărat: rata de actualizare nominală estimată, de 4,4 % în decembrie 2010, inflația previzionată pe termen lung, de 1,9 % în decembrie 2010, și creșterea generală a salariilor, de 0 % în decembrie 2010. Valorile atribuite în decembrie 2009 acelorași variabile au fost de 4,1 %, 2,3 % și, respectiv, 0 %.

Variația înregistrată în cursul exercițiului 2010 la nivelul datoriei brute privind pensiile are drept explicație principală modificarea ratei de actualizare reale (2,5 % în decembrie 2010 și 1,8 % în decembrie 2009); această evoluție se poate detalia astfel:

(euro) 2010 2009 Datoria brută privind pensiile la începutul exercițiului financiar 68 741 798 63 730 921 Evoluția datoriei – evoluția determinată de persoanele nou-venite 1 225 850 0 Evoluția datoriei – evoluția legată de caracteristicile populației constante 1 001 771 3 958 178 Costul serviciului pentru populația „constantă” 4 369 423 5 614 685 Costul dobânzii pentru populația „constantă” 2 923 684 2 510 704 Pensiile plătite în cursul exercițiului –3 520 106 –2 977 454 Câștiguri și pierderi actuariale datorate evoluției efective a situației –2 771 230 –1 189 757 Câștiguri și pierderi actuariale datorate modificărilor ipotezelor actuariale –5 653 500 1 052 699 Rata dobânzii –5 653 500 3 295 980 Life Table (tabelul mortalității) 0 0 Creșterea generală a salariilor 0 –2 243 281 Alte modificări ale ipotezelor actuariale 0 0 Câștiguri și pierderi actuariale datorate modificărilor metodologiei și altor modificări 0 0 Datoria brută privind pensiile la sfârșitul exercițiului financiar 65 315 919 68 741 798

Rubrica „Costul serviciului” reflectă valoarea efectivă a drepturilor suplimentare de pensie, dobândite de membrii activi și corespunzând activității prestate în decursul exercițiului.

„Costul dobânzii” se datorează înaintării în vârstă a membrilor nepensionați; membrii au înaintat în vârstă și durata dintre noua dată de evaluare și data la care vor primi beneficiile viitoare se reduce cu un an.

„Pensiile plătite în cursul exercițiului” se referă la plățile efectuate în cursul exercițiului și sunt prezentate mai detaliat la punctul 4.10.

„Câștigurile și pierderile actuariale” sunt generate de diferențele care survin între ceea ce se previzionase referitor la ipoteze pentru exercițiul următor și ceea ce s-a produs în realitate în cursul exercițiului respectiv. Modificarea semnificativă a ratei de actualizare reale (= rata de actualizare nominală de 4,4 % minus inflația preconizată pe termen lung, de 1,9 %) conduce la o valoare mai scăzută a datoriei brute privind pensiile în exercițiul 2010 (68 741 798 de euro în 2009 față de 65 315 919 euro în 2010).

3.6. Alte datorii pe termen lung

La încheierea perioadei de închiriere a imobilului K9, este datorată suma de 175 000 de euro, conform contractului.

3.7. Provizion pentru riscuri și cheltuieli

Având în vedere hotărârea pronunțată în favoarea Comisiei Europene în urma atacării de către aceasta a deciziei Consiliului European cu privire la remunerațiile personalului Uniunii, provizionul în valoare de 650 000 de euro existent la data de 31 decembrie 2009 a fost utilizat în 2010 pentru efectuarea plăților devenite obligatorii în temeiul hotărârii Curții de Justiție.

3.8. Datorii pe termen scurt

(euro) 31 decembrie 2010 31 decembrie 2009 Datorii curente 784 111 548 543 Datorii diverse legate de statul de plată și de personal 469 459 425 994 Cheltuieli/datorii angajate – entități care nu reprezintă instituții UE 5 484 673 4 161 463 Cheltuieli/datorii angajate – instituții UE 888 211 874 060 Datorii pe termen scurt față de entitățile UE consolidate, în principal Consiliul Uniunii Europene și Parlamentul European 34 104 18 648 Total 7 660 558 6 028 708

4. Note la contul rezultatului economic

4.1. „Fonduri transferate de la Comisie către alte instituții”: suma corespunde solicitărilor de fonduri adresate lunar de Curte Comisiei în vederea alimentării contului său bancar. În 2010, a fost transferată suma de 55 619 892 de euro pentru construcția imobilului K3.

4.2. „Venituri din operațiuni administrative”: în cea mai mare parte, această rubrică este constituită din reținerile din salariile membrilor și ale personalului pentru impozit și pentru contribuțiile la asigurările sociale.

4.3. „Alte venituri din exploatare” sunt generate, printre altele, de câștigurile din diferențe de curs valutar.

4.4. Veniturile au fost obținute din operațiuni care implică schimburi și din operațiuni care nu implică schimburi, după cum urmează: (euro) 2010 Venituri din operațiuni care implică schimburi 22 440 Venituri din operațiuni care nu implică schimburi 183 177 641 Total venituri 183 200 081

4.5. „Cheltuielile cu personalul” includ salariile membrilor, ale personalului statutar, ale agenților contractuali și ale agenților temporari. Indemnizațiile tranzitorii plătite foștilor membri și impozitele legate de pensiile membrilor și de indemnizațiile tranzitorii ale acestora sunt înscrise la rubrica „Mișcări în sumele aferente pensiilor” (a se vedea punctul 4.10).

4.6. „Cheltuielile legate de imobilizări” constau în amortizarea aferentă imobilizărilor corporale și necorporale.

4.7. Cele mai importante elemente din cadrul rubricii „Alte cheltuieli administrative” au fost următoarele: — chiriile pentru imobile și cheltuielile conexe; — cheltuielile informatice și cele legate de telecomunicații; — cheltuielile pentru misiuni (delegații); — cheltuielile pentru servicii de curățenie și de securitate.

4.8. „Veniturile din operațiuni financiare” constau în dobânda bancară încasată de Curte pentru conturile sale curente.

4.9. „Cheltuielile cu operațiuni financiare” sunt comisioane bancare percepute pentru contul curent al Curții.

4.10. Rubrica „Mișcări în sumele aferente pensiilor” cuprinde toate cheltuielile legate de pensiile membrilor Curții. Acestea includ pensiile și indemnizațiile tranzitorii plătite în cursul exercițiului, precum și ajustarea la sfârșitul exercițiului a datoriei privind plățile viitoare de pensii. (euro) 2010 2009 Variația datoriei nete privind pensiile membrilor –3 346 479 4 130 466 Pensii definitive plătite 2 146 438 2 020 586 Pensii de urmaș plătite 380 799 356 249 Indemnizații tranzitorii plătite 920 878 542 642 Pensii de invaliditate plătite 71 991 57 977 Subtotal „Pensii plătite în cursul exercițiului” 3 520 106 2 977 454 Coeficientul de corecție 153 662 165 722 Impozite scăzute din plăți – 675 022 – 552 256 Total „Mișcări în sumele aferente pensiilor” – 347 733 6 721 386

5. Elemente extrabilanțiere

5.1. Active contingente

Au fost constituite următoarele garanții bancare de către furnizori, în temeiul obligațiilor contractuale:

(euro) 31 decembrie 2010 31 decembrie 2009 Agenție de turism 50 000 100 000 Renovarea imobilului K1 545 951 545 951 Management de proiect imobil K3 3 424 120 578 000 Agenție de închiriere autovehicule 60 000 75 000 Societate de asigurări — 1 361 Telecomunicații 20 000 20 000 Total 4 100 071 1 320 312

5.2. Angajamente pentru finanțări viitoare

(euro) 31 decembrie 2010 31 decembrie 2009 Leasing operațional de imobile 7 840 772 11 683 829 Leasing operațional de echipamente IT, autovehicule și alte echipamente 884 379 1 001 910 Subtotal 8 725 151 12 685 739 Angajamente în contul creditelor încă neconsumate – RAL (Restant à liquider), după scăderea cheltuielilor angajate aferente exercițiului 2010 11 439 075 56 918 665 Total 20 164 226 69 604 404

RAL este un element de contabilitate bugetară care reprezintă valoarea angajamentelor restante; RAL corespunde diferenței dintre angajamentele contractate și plăți, diferență care este cauzată de decalajul dintre momentul în care este contractat angajamentul și momentul efectuării plății aferente.

Scăderea valorii RAL în raport cu exercițiul anterior este rezultatul sumei utilizate în cadrul proiectului de construcție a noului imobil K3.

5.3. Proiectele imobiliare ale Curții

Curtea s-a instalat în sediul său (imobilul „K1”) în 1988, iar în 1990 a achiziționat, cu plata integrală, imobilul în cauză și terenul ocupat de acesta. În 1999, Curtea a semnat un acord-cadru cu statul luxemburghez, primind, în schimbul unei sume de un euro, dreptul de a utiliza o a doua parcelă de teren pentru o perioadă de 49 de ani (reînnoibilă o singură dată) pentru construirea unei extensii (imobilul „K2”). Însă pentru o a doua extensie, imobilul „K3”, ca urmare a unor termeni diferiți privind desfășurarea proiectului, statul luxemburghez și Curtea au trebuit să încheie un nou acord-cadru, la data de 22 februarie 2008.

În ceea ce privește cele două parcele de teren aferente celor două extensii menționate anterior („K2” și „K3”), acestea au fost vândute Curții de către statul luxemburghez în schimbul sumei simbolice de un euro. La rândul său, în cazul în care va avea vreodată în vedere cedarea oricăruia dintre aceste imobile unei părți terțe, alta decât o instituție sau un organism comunitar, Curtea va înapoia statului dreptul de proprietate asupra terenului aferent în schimbul sumei simbolice de un euro; statul va dispune, de asemenea, de opțiunea de a cumpăra imobilul la un preț ce va fi determinat de un expert independent. În cazul în care decide să nu recurgă la această opțiune, statul va prevedea un drept de folosință a terenului în favoarea cumpărătorilor imobilului.

În Luxemburg, utilizarea clădirilor de birouri este autorizată pentru o perioadă de 15 ani, după care aceste clădiri trebuie să fie modernizate pentru a fi în conformitate cu normele de sănătate, de siguranță și de mediu în vigoare. Lucrările necesare pentru imobilul K1 în materie de sănătate și de siguranță au fost efectuate. Lucrările sunt finalizate, iar recepția finală oficială a fost confirmată în 2010. Imobilul K2 a fost dat în folosință în noiembrie 2003 și dispune, astfel, de o autorizație de exploatare (autorisation d’exploitation) valabilă până în 2018.

Lucrările de construcție a imobilului K3 au fost demarate în martie 2010. Cea de a doua tranșă de finanțare, în valoare de 11 milioane de euro (prima tranșă, din 2009, a fost în valoare de 55 de milioane de euro), a fost inclusă în bugetul pentru exercițiul 2010. În 2010 s-a efectuat plata a 1 361 544 de euro din această sumă, iar diferența de 9 638 456 de euro figurează la rubrica „RAL” (a se vedea punctul 5.2). Această diferență acoperă contracte cu societăți de construcții, semnate în 2010 sau urmând să fie semnate în 2011. În urma organizării unei licitații deschise, Curtea a semnat, la 15 iunie 2009, un contract de servicii cu un consorțiu, conform căruia consorțiul în cauză devine managerul de proiect pentru construcția imobilului K3. Managerul de proiect are drept responsabilități, printre altele: obținerea și semnarea de contracte cu societățile de construcții în numele Curții, monitorizarea execuției lucrărilor și verificarea facturilor relevante înainte de efectuarea plăților. După controlul facturilor și ordonanțarea plății de către serviciile competente ale Curții, managerul de proiect are responsabilitatea de a plăti societățile de construcții. În acest context, managerul de proiect contractează angajamente financiare față de societățile de construcții. Pentru a se asigura un echilibru în această situație, contractul încheiat între Curte și managerul de proiect prevede obligația Curții de a dispune de fonduri suficiente, în limitele disponibilităților din buget, pentru a onora obligațiile contractate de managerul de proiect față de societățile de construcții. În acest scop, Curtea a semnat un contract fiduciar cu o bancă locală, dispunând prin intermediul acesteia de fondurile puse la dispoziție de autoritatea bugetară. Interesele financiare ale Uniunii sunt la rândul lor protejate prin utilizarea contractului fiduciar.

5.4. Potențiale datorii semnificative în urma unor acțiuni în justiție

Niciuna.

Informații bugetare privind exercițiul financiar 2010

A. Calculul rezultatului bugetar

Rezultatul bugetar al exercițiului se calculează pe baza cifrelor privind execuția bugetară. Bugetul pentru exercițiul 2010 a fost aprobat/autorizat la data de 17 decembrie 2009. Raportul privind gestiunea bugetară și financiară pentru exercițiul financiar 2010 a fost publicat în Jurnalul Oficial al Uniunii Europene C 134 din 4 mai 2011.

(euro) Plăți efectuate din creditele exercițiului – 121 673 823 Plăți efectuate din creditele reportate –60 368 584 Plăți efectuate din creditele aferente veniturilor alocate – 320 649 Ordine de recuperare aferente exercițiului, încasate în cursul exercițiului 18 927 934 Ordine de recuperare aferente exercițiilor anterioare, încasate în cursul exercițiului 140 989 Ajustare privind ordine de recuperare aferente exercițiilor anterioare – 288 038 Credite de plată reportate în exercițiul următor –16 665 339 Credite reportate din exercițiile anterioare 61 197 589 Ajustare legată de reportarea de venituri alocate 472 601 Rezultat bugetar – 118 577 320

Nu au avut loc nici majorări, nici reduceri între bugetul inițial și cel final.

B. Reconciliere între rezultatul economic și rezultatul bugetar

(euro) Contul rezultatului economic al exercițiului 57 113 695 Ajustare pentru elementele care sunt incluse în rezultatul economic, dar nu în rezultatul bugetar – 155 962 435 Diferența dintre cheltuielile angajate la sfârșitul exercițiului anterior și cheltuielile angajate la sfârșitul exercițiului curent 374 703 Fonduri primite de la Comisie – 164 602 734 Diferența în ceea ce privește facturile neplătite la sfârșitul exercițiului 958 325 Amortizarea imobilizărilor corporale și necorporale 3 005 731 Diferența în ceea ce privește provizioanele –3 996 479 Diferența în ceea ce privește reducerile de valoare 0 Ordine de recuperare aferente exercițiului curent, neîncasate încă –4 837 Plăți efectuate din creditele reportate 60 368 584 Altele –52 081 747 Diferențe de curs valutar 16 019 Ajustare pentru elementele care sunt incluse în rezultatul bugetar, dar nu în rezultatul economic –19 728 580 Achiziții de active (plătite în cursul exercițiului) –4 448 946 Ordine de recuperare aferente exercițiilor anterioare, încasate în cursul exercițiului 140 989 Credite de plată reportate în exercițiul următor –16 665 339 Anularea creditelor de plată reportate din exercițiul anterior și neutilizate 829 005 Ajustare legată de reportarea de venituri alocate 472 602 Plăți pentru pensii (sunt plăți bugetare, dar sunt contabilizate la provizioane) 0 Altele –56 891 Rezultat bugetar – 118 577 320

Raportul de asigurare independent

Către conducerea

Curții de Conturi Europene

Demersul nostru a constat în examinarea resurselor financiare alocate Curții de Conturi Europene (denumită în continuare „Curtea”) de către Comisia Europeană, pentru a verifica dacă au fost utilizate în scopurile pentru care au fost destinate, precum și în examinarea procedurilor de control instituite de ordonatorii de credite, pentru a verifica dacă acestea oferă garanțiile necesare pentru conformitatea operațiunilor financiare cu normele și reglementările în vigoare. Această examinare a vizat resursele financiare puse la dispoziție și utilizate pentru perioada 1 ianuarie 2010-31 decembrie 2010.

Ținerea evidenței contabile, cu documentația aferentă, precum și instituirea și menținerea unor controale adecvate reprezintă responsabilitatea conducerii Curții. Responsabilitatea noastră constă în formularea unei opinii în urma examinării pe care am desfășurat-o.

Această examinare s-a desfășurat în conformitate cu Standardul internațional pentru misiunile de asigurare „Misiunile de asigurare, altele decât auditul sau revizuirile informațiilor financiare istorice” (Assurance Engagements other than Audits or Reviews of Historical Financial Information – ISAE 3000), astfel cum a fost adoptat de Commission de surveillance du secteur financier (Comisia de Supraveghere a Sectorului Financiar). Acest standard ne impune planificarea și desfășurarea examinării de așa manieră, încât să se permită detectarea cu o asigurare rezonabilă a acelor cazuri de utilizare necorespunzătoare a resurselor care afectează în mod semnificativ contabilitatea Curții. Activitatea noastră a constat în principal în examinarea, pe baza testelor pe eșantioane, a probelor care să ateste că:

— resursele alocate Curții au fost utilizate în scopurile pentru care au fost destinate;

— procedurile de control instituite oferă garanțiile necesare pentru conformitatea operațiunilor financiare cu normele și reglementările în vigoare.

Criteriile pe care le-am aplicat în cadrul examinării sunt reprezentate de următoarele norme și reglementări:

— Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general (denumit în continuare „bugetul”) al Comunităților Europene (denumit în continuare „Regulamentul financiar”);

— Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (denumit în continuare „Normele de aplicare”);

— Decizia nr. 36/2007 a Curții de Conturi Europene privind normele interne de execuție a bugetului, adoptată la 12 iulie și la 19 iulie 2007. Aceste dispoziții fac parte din procedurile instituite prin tratate – sau prin acordurile încheiate în temeiul acestora – cu privire la procesul operațional aferent execuției bugetului.

În special, au fost utilizate drept criterii următoarele norme interne:

— Articolul 7 – Semnături – „Fiecare dintre părțile care au intervenit în elaborarea, controlul și înregistrarea operațiunilor de constatare și de colectare a veniturilor sau de angajare a sumelor și de efectuare a plăților își va semna și data intervenția.”

— Articolul 9 – Proiecte imobiliare – „Înainte de aprobarea de către Curte a angajamentelor contractuale referitoare la un astfel de proiect, serviciul responsabil trebuie să prezinte un document explicativ care să justifice compatibilitatea proiectului cu cadrul financiar.”

— Articolul 16 – Efectuarea plăților – „Contabilul execută ordinele de plată definite la articolul 80 din Regulamentul financiar după ce verifică informațiile obligatorii descrise la articolul 103 alineatul (1) și la articolul 104 din Normele de aplicare.”

— Articolul 23.1 – Transferurile de credite – „În conformitate cu articolul 21 din Regulamentul financiar, creditele se alocă unor destinații specifice pe titluri și capitole; capitolele sunt subîmpărțite în articole și posturi.”

— Articolul 23.2 – Transferurile de credite – „Toate cererile de transfer trebuie să explice de ce creditele sunt insuficiente. Cererea de transfer se semnează de către directorul responsabil.”

— Articolul 24 – Reportările de credite – „Ordonatorul de credite responsabil întocmește un document care indică soldul disponibil al angajamentelor; acest sold se ajustează în conturile bugetare ținând seama de creditele care fac obiectul anulării și indică creditele care fac obiectul reportării.”

— Articolul 26 – Inventarierea patrimoniului – „Inventarul imobilizărilor corporale se ține într-o bază de date.”

— Articolul 27 – Proceduri minime de gestiune și de control intern – „Procedurile de gestiune și de control intern sunt elaborate de ordonatorii de credite, în conformitate cu standardele minime de control intern adoptate de Curte. Fiecare operațiune bugetară este tratată […] de către persoana responsabilă de verificarea ex ante. […] În cazul în care constată că operațiunea în cauză îndeplinește cerințele de la articolul 47 alineatul (3) din Normele de aplicare, persoana responsabilă de verificarea ex ante validează operațiunea și documentează validarea.”

Considerăm că examinarea pe care am desfășurat-o oferă o bază rezonabilă pentru opinia noastră.

Bazându-ne pe activitatea descrisă în prezentul raport, putem afirma că nu am sesizat nimic care să ne determine să credem că, sub vreun aspect semnificativ și potrivit criteriilor descrise anterior:

(a) resursele alocate Curții nu ar fi fost utilizate în scopurile pentru care au fost destinate;

(b) procedurile de control instituite nu ar oferi garanțiile necesare pentru conformitatea operațiunilor financiare cu normele și reglementările în vigoare.

Prezentul raport este prezentat exclusiv în scopul definit în primul paragraf și în vederea informării dumneavoastră și nu poate fi utilizat în niciun alt scop sau distribuit altor părți, cu excepția acțiunilor în vederea publicării sale în Jurnalul Oficial al Uniunii Europene.